《舟泊槜李沈纯父邀同陈茂才登烟雨楼》
明代·胡应麟

泠然清兴逐菰蒲，万顷玻璃浸画图。水泛瀛州环叠岛，山悬方画插平湖。

传声箫管时闻越，倒影楼台尽入吴。昏黑更须临绝顶，蚤知能赋属吾徒。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。